फॉर्म से बाहर चल रहे सलामी बल्लेबाज शिखर धवन ने भारत के इंग्लैंड के खिलाफ मौजूदा टेस्ट सीरीज गंवाने के बाद बचाव करने की कोशिश करते हुए कहा कि खिलाड़ी भी अपने प्रशंसकों और भारतीय क्रिकेट के मुरीदों की तरह ही ‘दुखी’ हैं. भारत को साउथम्पटन में चौथे टेस्ट में 60 रन से हार मिली जिससे मेजबान टीम ने पांच मैचों की सीरीज में 3-1 की अजेय बढ़त बना ली. इस हार से देश में क्रिकेट प्रेमी काफी निराश हैं.